Βαγγέλης Φλωράτος

Ο Βαγγέλης Φλωράτος ήταν έλληνας ποιητής. Πρώτοδημοσίευσε ποιήματα του στη «Φιλολογική Βραδυνή» το 1958.
Από το 1972 μέχρι το 1990 ήταν μόνιμος συνεργάτης του περιοδικού «Θησαυρός» σελίδα 71, με τον τίτλο «Η ζωή κάνει φάρσες».
Ευθυμογραφήματα του έχουν δημοσιευτεί επί 20ετία στο περιοδικό «Ελληνίς» Αυστραλίας, στην εφημερίδα «Πρωινή» της Νέας Υόρκης, στην εφημερίδα «Νέα Κεφαλονιά», στο περιοδικό «Τραστ του γέλιου» κ.λ.π.
Από το 1980 ήταν μόνιμος χρονογράφος της μηνιαίας Κεφαλονίτικης εφημερίδας «Τα Νέα Κεφαλονιάς και Ιθάκης».
Από το 2000 υπήρξε χρονογράφος στη καθημερινή Κεφαλονίτικη εφημερίδα «Ο Ημερήσιος»
Από τον Δεκέμβρη του 2004 έως τον Δεκέμβρη του 2018 , εξέδιδε την σατιρική εφημερίδα, «Το Κεφαλονίτικο Δαιμόνιο».

Ο ίδιος ο Βαγγέλης Φλωράτος, αυτασαρκάζεται στο βιβλίο του « Πετριές στον Ήλιο»:

Όταν βλέπω άνθρωπο συνοφρυωμένο, μια καμπάνα μέσα μου χτυπάει πένθιμα και μέχρι να τον προσπεράσω νομίζω πως βαδίζω προς την ανυπαρξία. Όταν βλέπω άνθρωπο με γελαστό πρόσωπο, άλλη καμπάνα χτυπάει μέσα μου γιορταστικά. Αυτόν τον άνθρωπο αργώ επίτηδες να τον προσπεράσω για να μην τελειώσει το πανηγύρι. Έτσι είπα να σταματήσω να ρίχνω "Πετριές στον ήλιο" γιατί κατάλαβα ότι αυτό ήτανε χάσιμο χρόνου.Είπα μέσα μου: Προσπάθησε μέσα απ' τον βάλτο σου να βγεις να ανταμώσεις το γέλιο. Προσπάθησε όμως αυτό το γέλιο να το μοιράζεις χωρίς διάκριση! Κι είναι αλήθεια ότι προσπάθησα! Δεv ξέρω αv το κατόρθωσα. Προσπάθησα όμως. Έτσι έμαθα ότι το γέλιο ή η σάτιρα όπως λέγεται, είναι το φάρμακο που μαλακώνει τον πόνο. Όταν μάλιστα σατιρίζεις κεφαλλονίτικα είναι βέβαιο ότι το γέλιο είναι πιο πλατύ.

 Εργογραφία 

 1960: «Το παραμύθι της άνοιξης» Ποίηση
 1990: «Ου μοιχεύσεις» Ευθυμογράφημα
 2000: «24 ώρες απ’ τη ζωή ενός παντρεμένου» Μυθιστόρημα
 2004: «Πραματευτής» αναδρομή στη προσεισμική Κεφαλονιά Ποίηση
 2005: «Ο Πραματευτής», αναδρομή στην προσεισμική Κεφαλονιά (β΄ έκδοση).
 2005: «Ιδού ο άνθρωπος, Ιδού το σόι του» Ιστορικό
 2006: «Κεφαλονίτικα 100%» Α! τόμος Χρονογραφήματα
 2006: «Κεφαλονίτικα 100%» Β! τόμος Χρονογραφήματα
 2006: «Το Φλωραταίϊκο γενεαλογικό δέντρο» Ιστορικό
 2007: «Πετριές στον Ήλιο» Σατιρική ποίηση
 2007: «Στιγμές μοναξιάς» Λυρική ποίηση
 2009: «Το καφενείο της Αντωνίας» Ηθογραφία
 2010: «Κεφαλονίτικα Σατιρικά τόμος Γ!» Χρονογραφήματα
 2010: «Ο άντρας της γυναίκας μου» Μυθιστόρημα
 2011: «Γυναίκες τα Άνθη του καλού»! Ποίηση
 2011: «Λόγια της στάνης» …Σαϊνης Βασίλης Βιογραφία
 2012 Κυκλοφόρησε το Βιβλίο «Έργα και ημέρες «Μιχάλης Στεφανάτος» Βιογραφία
 2013: «Διάλειμμα εντός μνημονίου», ποίηση.
 2013: «1928-2013, Η Μεγάλη Διαδρομή», αφιέρωμα στον Σύλλογο Συνταξιούχων της ΕΥΔΑΠ.
 2014: «Κεφαλονιά του τότε και του τώρα – ιστορίες για αγρίους και μη», ιστορίες, ποίηση
 2015: « Το Πυργί της Κεφαλονιάς στο πέρασμα των αιώνων (1845-1953)», ιστορικό, λαογραφικό, βιογραφικό, φωτογραφικό λεύκωμα
 2016: « Το Πυργί της Κεφαλονιάς στο πέρασμα των αιώνων (1845-1953)», ιστορικό, λαογραφικό, βιογραφικό, φωτογραφικό λεύκωμα (Ανατύπωση-διορθώσεις)
 2017: «Λυρικών Ψιχάλες», ποίηση

Κατηγορία:Έλληνες συγγραφείς του 20ού αιώνα
Κατηγορία:Έλληνες ποιητές
Κατηγορία:Νεοέλληνες ποιητές